酬曾逢原參寥上人見寄山陽作
作者：秦觀
朝代：宋

paragraphs: 倦客當老秋，於忽少佳意。
孰云塵滓地，劉阮肯俱至。
一披清骨毛，再見失身世。
有如執盛熱，傃月濯凉吹。
又如觀巨梓，却覘蕭葦細。
十辰同遨遊，不覺日車逝。
嗟予逃空虛，終日面林翳。
聞人足音喜，況乃道所契。
方念衣袖分，明月忽我畀。
眷言何以酬，白髮同所詣。